FORENINGSMEDDELELSER. 



DANSK ORNITHOLOGISK FORENINGS GENERALFORSAMLING. 



Den 26 Oktober 1918 afholdtes Generalforsamling i »Grundtvigs 

 Hus'<. Der var mødt ca. 30 Medlemmer. Formanden meddelte 

 først, at det havde været under Overvejelse at udsætte Generalfor- 

 samlingen paa Grund af den herskende Influenzaepidemi; men da 

 man nu alligevel havde bestemt sig for Mødet, vilde Formanden 

 henstille til de eventuelle Talere at fatte sig i al Korthed, at Mødet 

 ikke skulde vare for længe. 



Som sædvanlig overtog Kontorchef Jansen velvilligst Dirigent- 

 hvervet, konstaterede Generalforsamlingens Lovlighed og gav derpaa 

 Ordet til Formanden, der fremlagde det reviderede Regnskab og af- 

 lagde Beretning om Aarets Virksomhed. Aaret var i alt væsentligt 

 forløbet som de tidligere. Der havde været afholdt nogle Ud- 

 flugter og en ekstraordinær Generalforsamling. Foreningen havde 

 i Aarets Lob modtaget forskellige ikke ubetydelige Pengegaver fra 

 Velyndere af Foreningen, og 3 Medlemmer havde indmeldt sig i 

 Foreningen paa Livstid og herfor hver betalt et Beløb af 100 Kroner. 

 Regnskabet viste et Overskud paa Kr. 128,82, men som sædvanlig 

 var Trykning af Aarets sidste Dobbelthæfte ikke endnu betalt, og Fore- 

 ningen havde derfor i Virkeligheden et Underskud paa ca. 900 Kroner. 



Docent R. H. Stamm ailagde Beretning om Rejse- og Studiefon- 

 dets Virksomhed. Der var uddelt et Beløb af 100 Kr. til Lærer 

 C. A. Rasmussen til Undersøgelse af Markpiberens (Anthiis campe- 

 stris) Udbredelse langs Sjællands Kattegatskyst. C.A.Rasmussen havde 

 til Fondets Bestyrelse indsendt en foreløbig Meddelelse om denne 

 Ekskursions Resultat, der ikke var uden Interesse; en udførligere 

 Beretning vil senere fremkomme i Tidsskriftet. 



Der var ikke fra Medlemmerne indkommet Forslag til Behand- 

 ling paa Generalforsamlingen; men Formanden gav en Meddelelse, 

 der fra Forstkandidat H. Weis var indsendt tidligere, gaaende ud 

 paa, at under disse for Foreningen saa vanskelige økonomiske Tider 

 burde Medlemmerne frivilligt tegne sig for et højei'e Kontingent end 

 de 5 Kroner. Weis' Forslag havde Bestyrelsens fulde Sympathi, 

 og man enedes om, at der i førstkommende Hæfte af Tidsskriftet 

 burde rettes en Henvendelse til Medlemmerne om at yde et større 

 Kontingent end det paa sidste Generalforsamling fastsatte. Inden 

 Generalforsamlingen sluttedes, rettede Formanden paa Foreningens 

 Vegne en hjertelig Tak til Overlæge O. Helm s for det store Arbejde, 

 denne som Tidsskriftets Redaktør stadig yder Foreningen. Til Revisor 

 genvalgtes som tidligere Forpagter A. Valen tiner. 



Efter Generalforsamlingen fremviste Formanden 2 for Danmark 

 nye Fuglearter, en Grib, Aadselfuglen (Neophron percnoptenis) og en 

 amerikansk Trupialart (XanUwcej)haliis icterocephaliis), hvorom nær- 

 mere Meddelelse vil fremkomme senere. 



S. M. S. 



